Al-Beruniy xalqaro maktabi ta'limga yana yangilik kiritmoqda

Grant... Ko‘p marotaba ushbu so‘zni eshitganmiz, ammo bizning ta'lim sohamizda kamdan-kam hollarda uchratamiz, xususiy maktablarda esa deyarli yo‘q.
Ko‘pgina insonlar xalqaro standartlar bo‘yicha yuqori sifatli ta'lim uchun faqat barqaror moliyaviy asosga ega bo‘lish kerak deb o‘ylashadi, ammo hozirda Al-Beruniy xalqaro maktabi bunday stereotipdan qochish va iste'dodlarga yo‘l ochish uchun harakat qilmoqda.

Endi har qanday bola Britaniyaning Pearson Edexcel tizimi akkreditatsiyasidan o‘tgan xalqaro maktabda bepul ta'lim olish imkoniga ega.

Demak, Al Beruniy quyidagi beshta yo‘nalish bo‘yicha grantlarni ochiq deb e'lon qiladi:
1. Al-Beruniy xalqaro maktabining olimpiadasida sovrinli o‘rinlar egalari. Har yili maktab barcha xohlovchilar uchun matematika bo‘yicha olimpiada o‘tkazadi. Eng yuqori ballar to‘plagan ishtirokchilarga bepul o‘qish uchun grant taqdim qilinadi.
2. “Kelajakda men Koinotga uchaman” tanlov g‘oliblari. Mazkur yil Al-Beruniy maktabida katta tanlov o‘tkazilib, unda bolalar kosmik raketalar modellarini o‘z qo‘llari bilan yaratishadi. Tanlov g‘oliblari bepul o‘qish imkoniyatini qo‘lga kiritishadi.
3. Respublika va Xalqaro sport olimpiadalar g‘oliblari. Xalqaro maktab sog‘lom turmush tarzini hamda turli sport musobaqalarda sovrinli o‘rinlarni egallagan sportchilarni qo‘llab-quvvatlaydi (shu qatorda moddiy tomondan ham).
4. Xalqaro darajadagi har qanday tanlov sovrindorlari. Halqaro miqyosda o‘z bilimlari va salohiyatini isbotlashga erishgan har qanday iqtidorli bola grant asosida Al-Beruniy xalqaro maktabida o‘qishga loyiq.
5. A'lochilar. Oxirgi 5 yil ichida hamma fanlar bo‘yicha “a'lo” baholarga o‘qigan barcha bolalar o‘z omadini sinab ko‘rib, xalqaro standart bo‘yicha mutlaqo bepul o‘qishi mumkin.

Yuqorida keltirilgan biror-bir yo‘nalishga mos kelgan har bir talabgor o‘qish uchun 100% grantga ega bo‘lishi mumkin. Buning uchun faqatgina Al Beruniy maktabiga borib, Admission office ga murojaat qilib, ABISGRANT promokodini aytish kerak. Shundan so‘ng ikkinchi bosqichga o‘tishingiz lozim. Al Beruniy International School asosiy maqsadi O‘zbekistonda xalqaro ta'lim standartini keng joriy qilishdan iborat. Biz har bir bola iste'dodli bo‘lib tug‘ilishiga ishonamiz va eng sifatli ta'lim olishga loyiq deb hisoblaymiz. Shuning uchun aynan sizning bolangiz maktabimizda eng ilg‘or va kerakli bilimlarni olishiga, o‘ziga ishonch va muvaffaqiyatga erishishi uchun qo‘limizdan kelgan barcha ishlarni amalga oshiramiz.

Al-Beruniy o‘zbek-italyan Xalqaro maktabiga kirish imkoniyatini qo‘ldan boy bermang!
Bolalaringiz muvaffaqiyatli kelajagi hozir ta'limda to‘g‘ri yo‘l tanlashdan boshlanadi!